பெண்டகாரா அரசமரபு

பெண்டகாரா அரசமரபு (மலாய்: Wangsa Bendahara ; ஆங்கிலம்: House of Bendahara) என்பது மலேசியாவின் பகாங், திராங்கானு, ஜொகூர் மாநிலங்களைத் தற்போது ஆட்சி செய்யும் அரச மரபாகும். இந்த அரச மரபைச் சார்ந்தவர்கள் உயர் பரம்பரையைச் சேர்ந்தவர்கள் என அறியப்படுகிறது.

13-ஆம் நூற்றாண்டின் இறுதியிலிருந்து, பெண்டகாரா அரசமரபினர், சிங்கபுர இராச்சியம் (Kingdom of Singapura), மலாக்கா சுல்தானகம் மற்றும் பழைய ஜொகூர் அரசவைகளில் (Old Johor); பெண்டகாரா (மலாய் பிரபுக்களின் மிக உயர்ந்த பதவி) எனும் பரம்பரைப் பதவியை வகித்து வருகின்றனர்.

வரலாறு
17-ஆம் நூற்றாண்டின் பிற்பகுதியில், மலாக்கா அரச மரபைச் சேர்ந்த ஜொகூர் மன்னராட்சியின் கடைசி ஆட்சியாளரான ஜொகூர் சுல்தான் இரண்டாம் முகமது சா (Mahmud Shah II of Johor) ஆண் வாரிசு இல்லாமல் இறந்தபோது, ​​அரச மரபாக அவருடைய குடும்பத்தினரின் ஆதிக்கம் தொடங்கியது. 1699-ஆம் ஆண்டில், ஜொகூரை ஆட்சி செய்த பெண்டகாரா துன் அப்துல் ஜாலீல் என்பவர் ஜொகூர் சுல்தான் நான்காம் அப்துல் ஜாலீல் சா (Abdul Jalil Shah IV of Johor) எனும் அரச பெயரில் ஜொகூர் சுல்தானாக அறிவிக்கப்பட்டார்.

இதன் மூலம் ஜொகூர் சுல்தானகத்தில் பெண்டகாரா ஆட்சி ஒருங்கிணைக்கப்பட்டது. அதன் பின்னர் ஜொகூர் சுல்தானகத்தின் வெவ்வேறு குடும்ப உறுப்பினர்கள் சுல்தான் மற்றும் பெண்டகாரா பட்டங்களையும்; தெமாங்கோங் பட்டத்தையும் பெற்றனர்.

பகாங் இராச்சியம்
அதே கட்டத்தில், பகாங் ஒரு சிறப்பு மாநிலமாக நிறுவப்பட்டது. அடுத்தடுத்து வந்த பகாங் பெண்டகாராக்கள் பகாங் மாநிலத்தைத் தங்களின் சொந்த நிலமாக அதிகார ஆட்சி செய்தனர். 1770-ஆம் ஆண்டில், ஜொகூர் பேரரசு (Johor Empire) படிப்படியாக. கலைக்கப்பட்டது. அதைத் தொடர்ந்து, ஜொகூர் சுல்தான் நான்காம் அப்துல் ஜாலீல் சா என்பவரின் பேரன் பகாங் துன் அப்துல் மஜீத் (Tun Abdul Majid of Pahang) ஆட்சியின் கீழ் பகாங் இராச்சியம் ஒரு தன்னாட்சி இராச்சியமாக மாற்றப்பட்டது. அவரின் சந்ததியினர் பகாங்கை தொடர்ந்து ஆட்சி செய்தனர்.

தெமாங்கோங் அரச மரபு
ஜொகூர் பேரரசில் இருந்து பிரிந்து சென்ற மற்றொரு மாநிலமான ரியாவ்-லிங்கா சுல்தானகம், ஜொகூர் சுல்தான் நான்காம் அப்துல் ஜாலீல் சா என்பவரின் கொள்ளுப் பேரனான அப்துல் ரகுமான் முவாசாம் சா (Abdul Rahman Muazzam Shah of Johor) சந்ததியினரால் 1911-ஆம் ஆண்டு வரை ஆட்சி செய்யப்பட்டது.

மற்றொரு துணை அரச மரபான தெமாங்கோங் அரச மரபினர் (House of Temenggong); ஜொகூர் சுல்தான் நான்காம் அப்துல் ஜாலீல் சா அவர்களின் மற்றொரு பேரன் தெமாங்கோங் அப்துல் ஜமால் (Temenggong Abdul Jamal) வழித்தோன்றல்களின் மூலமாக தற்போதைய ஜொகூர் மாநிலத்தை ஆட்சி செய்து வருகிறது.

திராங்கானு மகாராஜா

ஜொகூர் பெண்டகாரா அரச மரபின் ஆண் வழித்தோன்றல்களின் வழியாக, மற்றொரு கிளை திராங்கானுவை ஆட்சி செய்து வருகிறது. மகாராஜா என்ற பட்டத்துடன் 1717-ஆம் ஆண்டில் இருந்து அந்த ஆளுமை நடைபெற்று வருகிறது. அந்த வகையில் ஜொகூர் சுல்தான் நான்காம் அப்துல் ஜாலீல் சா அவர்களின் தம்பி துன் சைனல் அபிதீன் (Tun Zainal Abidin), திராங்கானுவின் முதல் சுல்தான் ஆவார்.

ஜொகூர் சுல்தானகத்தின் ஆட்சியாளர்கள்

+  ஜொகூர் சுல்தான்கள்  ஆட்சி காலம் மலாக்கா ஜொகூர் அரசமரபு ஜொகூர் சுல்தான் இரண்டாம் அலாவுதீன் ரியாட் சா  1528–1564 ஜொகூர் சுல்தான் இரண்டாம் முசபர் சா  1564–1570   ஜொகூர் சுல்தான் அப்துல் ஜாலில் சா I  1570–1571   ஜொகூர் சுல்தான் அப்துல் ஜாலில் சா II  1571–1597   ஜொகூர் சுல்தான் அகமட் ரியாட் சா III  1597–1615 ஜொகூர் சுல்தான் அப்துல்லா மாயாட் சா  1615–1623  ஜொகூர் ஜொகூர் சுல்தான் அப்துல் ஜாலில் சா III  1623–1667  ஜொகூர் சுல்தான் இபுராகிம் சா  1677–1685  ஜொகூர் சுல்தான் மகமுட் II  1685–1699  பெண்டகாரா அரசமரபு ஜொகூர் சுல்தான் நான்காம் அப்துல் ஜாலில் சா 1685–1699  மலாக்கா ஜொகூர் அரசமரபு ஜொகூர் சுல்தான் நான்காம் அப்துல் ஜாலில் ரகமட் சா 1718–1722  பெண்டகாரா அரசமரபு சுல்தான் சுலைமான் பட்ருல் ஆலாம் சா 1722–1760  சுல்தான் அப்துல் ஜாலில் முவாசாம் சா 1760–1761  சுல்தான் அகமட் ரியாட் சா 1761–1761  சுல்தான் மகமுட் சா III 1761–1812  சுல்தான் அப்துல் ரகுமான் முவாசாம் சா 1812–1819  சுல்தான் உசேன் சா 1819–1835  சுல்தான் அலி இசுகந்தர் சா 1835–1855  தெமாங்கோங் அரசமரபு ராஜா தெமாங்கோங் இபுராகிம் 1855–1862  ஜொகூர் சுல்தான் அபு பக்கர் 1886–1895  ஜொகூர் சுல்தான் இபுராகிம் அல் மசூர் 1895–1959  ஜொகூர் சுல்தான் இசுமாயில் இபுராகிம் 1859–1981  ஜொகூர் சுல்தான் இசுகந்தர் 1981–2010  ஜொகூர் சுல்தான் இப்ராகிம் இசுகந்தர் 2010–இன்று வரையில் 

மேலும் காண்க
 பகாருயோங் இராச்சியம்
 மலாக்கா சுல்தானகம்
 ஜொகூர் சுல்தானகம்
 ஜொகூர் சுல்தான்
 ஜொகூர் சுல்தான் இரண்டாம் அலாவுதீன் ரியாட் சா

மேற்கோள்கள்

நூல்கள்





வெளி இணைப்புகள்

பகுப்பு:மலேசிய வரலாறு
பகுப்பு:மலேசிய அரச குடும்பங்கள்
பகுப்பு:மலேசிய அரசர்கள்
பகுப்பு:மலேசிய சுல்தானகங்கள்
பகுப்பு:சுல்தான்கள்
பகுப்பு:பகாங் வரலாறு
பகுப்பு:திராங்கானு
பகுப்பு:ஜொகூர்